gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl en gl gl gl gl gl gl gl gl gl gl lt gl gl el gl gl pt gl gl gl gl pt es pt gl gl gl fr en gl ceb en gl ca gl gl gl gl gl en pt ca gl gl
Unha nova lei permitiralle ao Sergas cubrir algunhas prazas de médico sen oposición - G24
Afectaralles ás especialidades de difícil cobertura e tamén a aquelas zonas do territorio galego onde é máis difícil cubrir as prazas
É unha das medidas da Xunta para tentar poñerlle solución á falta de médicos
A Xunta de Galicia iniciou a tramitación da normativa que estenderá a provisión por concurso de méritos ás prazas de difícil cobertura do Sergas en prazas de atención primaria, hospitais comarcais e saúde mental.
Tal como explicou o Executivo autonómico nun comunicado, a tramitación desta norma se realiza con carácter de urxencia, habilitando un prazo de sete días hábiles para a presentación de suxestións.
A idea é apurar o trámite desta normativa para resolver "canto antes" as necesidades organizativas actuais e garantir a continuidade asistencial e a calidade dos servizos sanitarios.
"A necesidade de dotar de máis recursos humanos e cubrir prazas vacantes en zonas de difícil cobertura da comunidade motivou que a Xunta impulsase esta medida lexislativa, coa que pretende paliar en parte o déficit de médicos e profesionais sanitarios, unha situación que afecta a todas a comunidade autónoma nestes momentos mentres continúa o incumprimento dos compromisos da reforma da lexislación estatal", lamentou o Goberno galego.
Esta nova lei pretende ampliar a convocatoria máis aló da atención primeira, que xa en 2022 cubriu máis de 100 postos desta forma, estendéndose tamén ás especialidades máis difíciles de cubrir en hospitais comarcais (como traumatólogos, radiólogos ou internistas) e en saúde mental.
As persoas elixidas terán que permanecer un mínimo de dous anos no posto adxudicado.
Rosa Quintana: "Unha moratoria de Bruxelas evitaría danos irreversibles na frota"
A Xunta activa un teléfono de atención preferente para maiores de 65 anos
Rueda, sobre o veto ao arrastre: "Quedan cada vez menos días para reaccionar"
Contido con Xeográficas Galicia .
Blanca, Paula e Esther, o poder galego do Ensino
A primeira intervención arqueolóxica no Castelo de Mesía descobre accesos ocultos
A suba do gas pon en alerta as comunidades con calefacción central
Stellantis recibirá fondos europeos para o proxecto do vehículo eléctrico
Síguenos en redes sociais
Aviso legal e Política de Privacidade